એમણે સાંભળેલો ગોળીબારની રમઝટનો પહેલો અવાજ, ઊંઘતા દરદીઓને પણ જગાડી મૂકે એટલો મોટો હતો! ગોળીબાર પછી ફરીથી કર્કશ અવાજ આવવા લાગ્યો. મેગાફોનની કર્કશતા વચ્ચે કોઈ સ્ત્રીની શોકાતુર ચીસ સંભળાઈ, અને પછી તરત જ ગોળીબારના અવાજોમાં એ ચીસ દબાઈ ગઈ! તેની પાછળ તરત જ કોઈ બીજી રડારોળ શરૂ થઈ ગઈ! એક તરફ એસએસના માઇક પરથી વહેતા કર્કષ બરાડા, તો બીજી બાજુએ ચિંતાની મારી યહૂદી પોલીસ, કે પછી તેમના જ પોલિશ પડોશીઓ નિરાધાર યહૂદીઓને ખદેડી રહ્યાં હતા. વિવેકહીન વિષાદ હોસ્પિટલના દરવાજા તરફ ઘસડાઈને આવી રહ્યો હતો! ડૉ. એચને ખાતરી હતી, કે પથારી પર પડેલા કિડનીના દરદી એવા સંગીતકારે બેભાન અવસ્થામાં પણ જરૂર આ ચીસો સાંભળી હશે!